הכל זה לטובה

הכל זה לטובה הוא אלבום האולפן השמיני של הזמרת-יוצרת דנה אינטרנשיונל. האלבום יצא לאור ב-15 באוגוסט 2007, בהוצאת חברות התקליטים דנה מיוזיק והד ארצי. הוא הוקלט לאחר הפסקה בת חמש שנים במסגרתה לקחה הפסקה מעולם המוזיקה והופק בידי אלי אברמוב וזיו גולנד. הוא הופץ באופן רשמי ב-15 באוגוסט, אך ביממה הקודמת הגיע לחלק מהחנויות. האלבום אופיין בסגנון מוזיקלי המשלב מוזיקה אלקטרונית, מוזיקת דאנס ומוזיקת פופ. האלבום זכה לתשבחות, בין היתר בשל חזרתה של אינטרנשיונל מיינסטרים. "הכל זה לטובה" יצא כסינגל המוביל של האלבום ב-22 במרץ 2007. השיר "Love Boy" והשיר "את מוכנה", יצאו כסינגלים ביוני ובאוגוסט באותה השנה. בספטמבר 2007 יצא "סרט הודי" שנעשה בשיתוף עם הזמר עידן יניב כסינגל הרביעי מתוך מהאלבום. לבסוף, יצא "יום הולדת" כסינגל החמישי והאחרון מתוך האלבום. מספר חודשים לאחר יציאתו, הגיע הכל זה לטובה למעמד של אלבום זהב עבור מכירות של 20,000 עותקים בישראל. הכל זה לטובה היה האלבום הראשון באורך מלא של אינטרנשיונל מזה חמש שנים. הוא הופק בידי אלי אברמוב וזיו גולנד. היא חזרה במרץ 2007 עם יציאת הסינגל החדש, "הכל זה לטובה". באותה העת חתמה על חוזה הקלטות עם חברת התקליטים הד ארצי, האתר הרשמי שלה עוצב מחדש, ותמונות קידום מכירות חדשות של הזמרת הופיעו במגזינים ובעיתונים שונים ברחבי ישראל והאינטרנט כאחד. במקביל לביצוע "הכל זה לטובה" ב"רוקדים עם כוכבים" הישראלי, אינטרנשיונל הופיעה בשידור חי במספר אירועים נוספים. "הכל זה לטובה" זכה להצלחה ארצית, והסינגל העוקב, "Love Boy", היה להיט קיץ. כשהוא פורסם ביוני, "Love Boy" הגיע במהירות לראש המצעדים והווידאו קליפ שלו הופץ זמן קצר לאחר מכן. בהמשך לכך, השתתפה ב"יאיר לפיד", תוכנית האירוח המובילה בישראל באותה העת, במטרה לשוחח ולהסביר על האלבום. היא גם השתתפה במצעד הגאווה של ישראל שאירע בסמוך לכך. באוגוסט פורסם ש-"Love Boy" שבר שיא רדיו ישראלי, כאשר הושמע בחודש אחד בלבד 1,426 פעמים בכל תחנות הרדיו, עם ממוצע של 50 השמעות ביממה אחת. הסינגל השלישי, "את מוכנה" הופץ באמצע אוגוסט וזכה לביקורות מעורבות, תוך שביקרו את אינטרנשיונל על ההחלטה להוציא שיר פופ רוק כסינגל. בחודש העוקב, יצא הדואט "סרט הודי" עם הזמר עידן יניב כסינגל הרביעי. הוא דורג בראשי המצעדים בישראל והפך לאחד משיריהם המצליח ביותר של השניים. הוא ו-"Love Boy" דורגו במצעדים השנתיים בהתאמה. האלבום כלל שני רמיקסים כרצועות בונוס וכן שני קליפים, האחד ל-"Love Boy" והשני לסינגל שלא מתוך האלבום "Lola" שהוקלט בשפה הצרפתית. אורך שתים-עשרה הרצועות הוא ארבעים ושלוש דקות ותשע-עשרה שניות, בעוד אורך כל שש-עשרה הרצועות כולל הבונוס והקליפים הוא את האלבום קידמה אינטרנשיונל בצורה תכופה; היא השתתפה בתוכניות טלוויזיה ורדיו שונות והופיעה באירועים שונים. ב-11 באוגוסט קיימה את הופעת הבכורה בטלוויזיה עם "Love Boy" במסגרת "כוכב נולד" בליווי עשרה כנרים וארבעה רקדנים. בסמוך לכך, הופיעה במועדון הבלאנקו בירושלים ופתחה עם "ניצחתי" כשהיא בליווי שלושה רקדנים. בהמשך, ביצעה את "מכת חום (איי לה דיר לה דה דה)", "ישנן בנות", "הכל זה לטובה", "תפילה", "Love Boy" ו-"Cinquemilla". כמו כן, הופיעה במסיבה פרטית עם "Love Boy" ו"ישנן בנות". ב-12 באוגוסט הושק הסינגל השלישי "את מוכנה" בבכורה עולמית ובתחנות הרדיו בישראל, ביניהן רדיוס 100FM. ב-13 באוגוסט השיקה ב-ynet את "חורבות האהבה" בהשמעת בכורה, טרם יצא האלבום עצמו; הדבר אירע במסגרת פרויקט "שרים אינטרנשיונל" במהלכו פורסמו שירי האלבום בזה אחר זה והיו זמינים להאזנה אינטרנטית. ב-16 באוגוסט, יום לפני מסיבת ההשקה להכל זה לטובה, טסה אינטרנשיונל ביחד עם אחותה, לימור להופעה מהירה בספרד. ב-17 באוגוסט התקיימה מסיבת השקה רשמית לאלבום שחולקה לשתי הופעות, הראשונה בטרויה חיפה והשנייה במועדון הפואגו שנמצא בפארק המדע ברחובות. בנוסף, הופיעה אינטרנשיונל על שער העיתון 7 ימים באותו השבוע עם כתבה נלוות שפורסמה ב-7 לילות. בהמשך, התארחה ב-21 באוגוסט בתוכנית "דידי לוקאלי" של דידי הררי, ב-22 בתוכנית "המקור" בהגשת משה בונן בגלגלצ וב-25 באוגוסט בתוכנית "מאחורי השירים" בהגשת חיים א-דור ברשת ג'. ב-6 בספטמבר יצאה הספינה "הנסיכה מהקריביים" להפלגה במסגרתה הופיעה אינטרנשיונל עם מיטב שירי האלבום. הכל זה לטובה זכה לביקורות מעורבות וחיוביות מטעם מבקרי המוזיקה. הפובליציסט אסף הראל מערוץ 24 הפנה כלפי האלבום ביקורת מעורבת. בסקר שנערך באתר של מוסיקה נטו נבחרה אינטרנשיונל ברוב של 37 אחוזים בתור "האדם שעשה את החודש". ב-Msn הוגדר הכל זה לטובה כ"אלבום הקאמבק של דנה אינטרנשיונל". בכתבה שפרסם מיקיאגי בישראל היום, אמר: ”דנה החדשה גם כותבת. הטקסטים שלה באלבום מפתיעים לטובה. הלחנים שלה אומנם פחות טובים, אבל היא בהחלט בכיוון נכון של הפיכתה מזמרת מבצעת לזמרת יוצרת. הדיסק מלווה ביחסי ציבור חזקים ובקליפים מושקעים, שמחזירים את דנה לאור הזרקורים. ניראה לי שהקהל הרחב ישכח לדנה את שני אלבומיה הקודמים, ויעדיף לראות אותה זוהרת ומצליחנית”. לסיכום, העניק לאלבום ציון של שמונה כוכבי זהב מתוך עשרה בסך הכול. בביקורת שפורסמה במעריב nrg הפנו ביקורת שלילית כלפי האלבום. בדצמבר 2010 פורסם ריאיון של הזמרת ניקה שעסק בהמשך הקריירה שלה ובכמיהתה לבצע שירים מסוגות שאינן מאפיינות את להיטיה. במהלך הריאיון, העיר גיא ארליך: ”כשדנה אינטרנשיונל, האם הרוחנית, ניסתה לעבור לשירים שקטים יותר זה לא ממש הצליח לה. אלבומיה יותר ויותר (2001) והחלום האפשרי (2002) שכללו, בין השאר, שירים אקוסטיים כמו 'למה כתבת לי שיר', 'תחלום' וכמובן 'ואחרי הכל' – השונים לחלוטין מהלהיטים הגדולים והמקפיצים – לא נחלו הצלחה מסחרית גדולה, ובאלבומה האחרון הכל זה לטובה (2007) היא חזרה למקורות עם פופ טראשי מהוקצע כמו שיר הנושא ו-'Love Boy', שחרכו את הרדיו”. עם יציאתו, זכה הכל זה לטובה להצלחה ארצית. הסינגלים שקדמו לו, "הכל זה לטובה" ו-"Love Boy" הפכו ללהיטים ארציים שדורגו בראשי המצעדים השונים. ביומיים הראשונים ליציאתו, דורג האלבום במקום השלישי במצעד האלבומים של מוסיקה נטו ובהמשך לכך דורג בראש מצעד המכירות של טאוור רקורדס. ב-18 באוגוסט, יום אחרי מסיבת ההשקה רשמית של האלבום, נודע כי הוא מתקרב לתואר של אלבום זהב על מכירות של למעלה מ-20,000 עותקים בישראל. יציאת האלבום סימנה את חזרתה של אינטרנשיונל למיינסטרים, כששיריה נכחו במצעדים השונים וכך גם האלבום עצמו. בהמשך, הוענק לו באופן רשמי תואר של אלבום זהב. הערות "Love Boy" מעוצב כ-"LOVE BOY". "Lola" מעוצב כ"לולה". מידע על האלבום הכל זה לטובה באתר MusicBrainz האלבום הכל זה לטובה באתר ספוטיפיי האלבום הכל זה לטובה באתר אפל מיוזיק הכל זה לטובה, 2007-01-01, נבדק ב-2023-07-29 עדכון על מועד יציאת האלבום, באתר תפוז פורומים, ‏2007-08-14 הכל זה לטובה (שיר), באתר Dana International community Dana International - Hakol Ze Le'tova (באנגלית), 2007, נבדק ב-2023-07-29 דנה אינטרנשיונל - Love Boy (באנגלית), 2007, נבדק ב-2023-07-29 דנה אינטרנשיונל - את מוכנה (באנגלית), 2007, נבדק ב-2023-07-29 דנה אינטרנשיונל + עידן יניב - סרט הודי (באנגלית), 2007, נבדק ב-2023-07-29 דנה אינטרנשיונל - יום הולדת (באנגלית), 2007, נבדק ב-2023-07-29 מעריב מגזינים - עוד רייטינג nrg - ...מלכודת לדיווה: על דנה, באתר www.makorrishon.co.il הכל זה לטובה (אלבום), באתר Dana International community חיים בסרט הודי, באתר ynet, 15 באוגוסט 2007 Dana International - LoveBoy דנה אינטרנשיונל - לאב בוי, נבדק ב-2023-07-29 D I V A { a dana international fansite and fanlisting }, web.archive.org, ‏2011-07-23 Love Boy, Dana International community סרט הודי, באתר Dana International community הודעה חשובה לגבי הופעה בכוכב נולד, באתר תפוז פורומים, ‏2007-08-11 שבוע טוב ומבורך למועדון דנה, באתר תפוז פורומים, ‏2007-08-12 Dana Internatioanl preforming Live - THERE ARE SOME GIRLS, נבדק ב-2023-07-29 אהבות מתות בשקט, באתר ynet, 13 באוגוסט 2007 דנה קופצת לספרד, באתר תפוז פורומים, ‏2007-08-16 17.8 בחיפה?, באתר תפוז פורומים, ‏2007-08-12 תמונות של דנה מתוך הכתבה שתצא מחר ב-7 לילות, באתר תפוז פורומים, ‏2007-08-16 הכל זה לטובה - הופעות ותוכניות, באתר תפוז פורומים, ‏2007-08-19 דחופפפ היום דנה אצל דידי הררי איזה תחנה זה?, באתר תפוז פורומים, ‏2007-08-21 הנסיכה מהקריבים- הפלגה עם דנה אינטרנשיונל, באתר תפוז פורומים, ‏2007-08-12 ביקורת באתר מוזיקה 24, באתר תפוז פורומים, ‏2007-08-20 דנה מקום 1 בסקר של מוזיקה נטו, באתר תפוז פורומים, ‏2007-08-21 ביקורת חדשה טרייה על הדיסק מ-MSN-אמ, באתר תפוז פורומים, ‏2007-08-20 מיקיאגי - ישראל היום, באתר www.israelhayom.co.il גיא ארליך, העיר תל אביב, ניקה לא בטוחה שמוזיקה היא הדרך הנכונה עבורה, באתר הארץ, 10 בדצמבר 2010 דנה במצעד מכירות, באתר תפוז פורומים, ‏2007-08-19 סקופ קטן, באתר תפוז פורומים, ‏2007-08-18